اسلام آباد (اے پی پی) نیشنل کمانڈ اینڈ آپریشن سینٹر (این سی او سی) کوروناوائرس نا بابت تازہ و پک حساب وکتاب ءِ جاری کرینے، 2 لکھ 8 ہزار 30 کوروناوائرس ءِ شکست ترسا پورو دراخ جوڑ مسنو۔ این سی اوسی نا رداٹ داوخت آ مچ آ ملک اٹی 52 ہزار 427 کورونا ایکٹو کیس ءُ۔ آزاد کشمیر و بلوچستان اٹی اسہ ناجوڑ اس ہم وینٹی لیٹر آ اف، تدوک آ 24 گھنٹہ ٹی 17 ہزار 787ٹیسٹ کرے ہرافتے ٹی 1087پوسکن ءُ مثبت کیس رپورٹ مسنے، پین 40 کوروناناجوڑ زوال کریر، مچ آ ملک اٹی کورونا غان زوال کروک آبندغ آتا کچ 5 ہزار 639مس۔ تدوک آ 24 گھنٹہ ٹی مروک آ ٹیسٹ آتیٹی سندھ انا 7069، پنجاب نا 7003، کے پی کے نا 1845، اسلام آباد نا 1452، بلوچستان نا 104، گلگت بلتستان نا 63و آزاد کشمیر نا 247ٹیسٹ اوار ءُ۔ ملک انا چندی بشخ آتیٹی 1825 وینٹی لیٹر کورونا ناناجوڑ آتیکن جتا کننگانے، 261 ناجوڑ وینٹی لیٹر آٹی ءُ۔ داتم اسکان مچ آ ملک اٹی کورونا نا جم زہمی تا کچ 2 لکھ 66 ہزار 96ءِ۔ ملک انا 733 ہسپتال آتیٹی 2434 کوروناناجوڑ درمان مننگ ءُ۔
